ཟབ་གསང་མཁའ་འགྲོའི་སྙིང་ཐིག་ལས༔ འཇམ་དཔལ་གསང་བ་འདུས་པའི་ལས་བྱང་ཡེ་ཤེས་སྒྲོན་མེ་ཞེས་བྱ་བ་
བཞུགས་སོ༔
167
18

གཏེར་ བདུད་འཇོམས་གླིང་པའི་གསུང་། གསར།
ན་མོ་གུ་རུ་མཉྫུ་ཤྲཱི་བོ་དྷི་སཏྭ་ཡེ༔ །ཐྱཏྠཔྤདྷདྲྀནྣོབཀག༔ འཇམ་དཔལ་གསང་བ་འདུས་པ་ཡི༔ ལས་བྱང་ཡེ་
ཤེས་སྒྲོན་མེ་འདི༔ བདག་འདྲ་པདྨ་འབྱུང་གནས་ངས༔ མ་འོངས་བསྐལ་པ་རྩུབ་འགྱུར་ཡང་མཐའི་དུས༔ སེམས་ཅན་བློ་རྨོངས་ཆོས་ཀྱི་རྩ་བ་དོར༔ དགེ་སྡིག་ཤན་འབྱེད་མི་ཤེས་བག་མེད་
བྱས༔ མཁས་པ་ཡིན་བརྗོད་རྨོངས་པའི་ཐ་ཤལ་འདྲ༔ ཆོས་པ་ཡིན་ཟེར་དགེ་སྡིག་ངོ་མི་ཤེས༔ སྒོམ་པའི་ཐ་སྙད་འདོད་ཀྱང་དོན་ཆུང་འདྲ༔ དེ་དུས་དུས་ཀྱི་མར་གཤམ་བདུད་སྟོབས་དྲག༔
ཆོས་ཀྱི་བྱིན་རླབས་ཡལ་བའི་མཚན་མ་ཤར༔ དེ་དུས་འཇམ་དཔལ་གསང་བ་འདུས་པ་འདི༔ ཉམས་ལེན་སྐྱེ་བོ་འགའ་ཞིག་ཤེས་རབ་ཆེ༔ བཟང་ངན་ཤན་འབྱེད་མངོན་པར་ཤེས་པ་འཆར༔
168

ཆོས་ཡོན་སྡིག་མཚངས་མ་བསླབ་རང་བབས་འཆར༔ རྒྱུད་སྡེ་ཕལ་ཆེར་རང་བྱུང་སེམས་ལ་གསལ༔ བསླབ་པ་ལས་ལྷག་མ་བསླབ་མཁས་པ་འབྱུང་༔
དམ་ཆོས་བདུད་རྩི་ང་ཡི་སྙིང་ཐིག་སྟེར༔ འབྲས་བུ་ཨེ་འབྱིན་གང་ཟག་ཁྱོད་ལ་རག༔ ཆོས་འདིའི་ཡོན་ཏན་བསྐལ་བརྒྱར་བགྲངས་མི་ནུས༔ དགོས་འདོད་འབྱུང་བའི་ཡིད་བཞིན་ནོར་བུ་ལ༔
བཏེགས་བཀུར་ལག་ལེན་ཨེ་འགྲུབ་ཁྱོད་ལ་རག༔ མ་རིག་མུན་སེལ་བཤེས་གཉེན་བླ་མ་ལ༔ སྙིང་བསྐུལ་ཞུ་ཚུལ་ཨེ་ཤེས་ཁྱོད་ལ་རག༔ གཞུང་བཞིན་ཚིག་ལ་སེམས་ཀྱིས་བཞག་བཙལ་
ཀུན༔ མ་ནོར་བྱེད་དང་མི་བྱེད་བྱེ་བྲག་གིས༔ རྒྱུད་ལ་སྨིན་གྲོལ་ཁྱད་པར་དེ་ལ་རག༔ ཁ་མཁས་མཁས་པའི་མཆོག་གྱུར་འདོགས་པ་ལ༔ དོན་རྨོངས་དུད་འགྲོ་ལྟ་བུ་གང་སུ་དག༔
169
18
གཉིས་
བྱང་

གཏེར་ བདུད་འཇོམས་གླིང་པའི་གསུང་། གསར།
གཏམ་ཚིག་ངག་འཁྱལ་བྱས་པ་ཅི་ལྟ་བུར༔ འབྲས་བུ་འབྱིན་དང་རྒྱུད་སྨིན་ཨ་རེ་དཀོན༔ ཚད་མ་གསུམ་གྱི་ཤེས་བཞིན་གཏན་ལ་ཕབ༔ ཚད་མེད་རྣམ་བཞིའི་ཤེས་བཞིན་དོན་ལྡན་ངང་༔
བསྐྱེད་རྫོགས་བཟླས་བརྗོད་ཡེངས་མེད་རྣལ་མ་བྱ༔ དེ་བཞིན་སྤྱོད་པའི་རྣལ་འབྱོར་གང་གིས་ཀྱང་༔ གང་བརྩོན་རིགས་ཀུན་འབད་མེད་མྱུར་དུ་འགྱུར༔ འདི་ནི་ཡང་གསང་སྙིང་གི་དྭངས་མའི་
ཁྲག༔ ཚུལ་བཞིན་ཉམས་སུ་ལེན་པའི་སྐྱེས་བུ་གང་༔ ཚེ་འདིར་རིག་འཛིན་ས་ལས་ཕྱིར་མི་ལྡོག༔ མཆོག་ཐུན་དངོས་གྲུབ་རྩོལ་མེད་འགྲུབ་པ་དང་༔ ཤེས་རབ་བློ་འཕེལ་བསྙེན་བཀུར་གནས་ཀྱི་
མཆོག༔ འཇམ་དཔལ་དབྱངས་དང་དབྱེར་མེད་རོ་གཅིག་སྟེ༔ རིག་གནས་གང་ལ་ཐོགས་པ་ཡོད་རེ་ཀན༔ ཨོ་རྒྱན་ང་ཡི་སྲས་ཀྱི་མཆོག་ཏུ་གཅེས༔ ང་ཡི་ཡང་གསང་སྙིང་གི་དྭངས་མའི་ཁྲག༔
170

বাস্তম
៖
ས་སྟེངའདི་ན་འགྲན་གྱི་ཟླ་བོ་མེད༔ མ་འོངས་བསྐལ་པ་རྩུབ་འགྱུར་ཡང་མཐའི་དུས༔ ང་ཡི་སྙིང་གི་བུ་མཆོག་བདུད་འཇོམས་གླིང་༔ ལས་ཅན་སྐྱེས་བུ་དེ་
নমসঃ
དང་འཕྲད་པར་ཤོག༔ གནོད་སྦྱིན་རྣམ་ཐོས་སྲས་ཀྱིས་སྲུངས་ཤིག་རྒྱ༔ འཇམ་དཔལ་གསང་བ་འདུས་པ་ལས༔ སྔོན་བྱུང་ལུང་བསྟན་ལེའུ་སྟེ་དང་པོའོ༔
AQPརྐŞIN: དེ་ནས་ལག་ལེན་རིམ་པ་ནི༔ དབེན་པའི་གནས་མཆོག་རྐྱེན་ནག་གིས་འདས་པར༔ ཕྱི་ལྟར་ད་ལ་འཁོར་ལོ་རྩིབས་བརྒྱད་བྲི༔ ཕྱི་རིམ་གཞལ་ཡས་ཁང་གི་
སྒོ་གྲུ་རྫོགས༔ དེ་དབུས་པདྨ་འདབ་བརྒྱད་གྱེས་པ་བྲིས༔ འདབ་མ་ཤར་དཀར་ཤར་ལྷོ་དཀར་སེར་མདངས༔ ལྷོ་སེར་ལྷོ་ནུབ་དམར་སེར་ནུབ་དམར་བ༔ ནུབ་བྱང་དམར་ནག་བྱང་ལྗང་བྱང་ཤར་
171
178

གཏེར་ བདུད་འཇོམས་གླིང་པའི་གསུང་། གསར།
སྔོ༔ ལྟེ་བ་ཁ་དོག་ལྔ་ཡི་ཟེའུ་འབྲུ་འཁྲུངས༔ དེ་སྟེང་བསྒྲུབ་རྫས་བཞི་ཡང་རིམ་བཞིན་བཞག༔ དབུས་སུ་བླ་མའི་གཏོར་མ་ཤར་ཡི་དམ༔ ལྷོ་རུ་ནོར་ལྷ་ནུབ་ཏུ་མཁའ་འགྲོ་དང་༔ བྱང་དུ་ཆོས་སྐྱོང་དེ་དག་རེ་རེ་ལའང་༔ རང་འདྲའི་གཏོར་ཕྲན་བཞི་རེ་
ཕྱོགས་བཞིར་བཞག༔ མཆོད་རྫས་ཕྱི་ནང་གསང་བ་སྤྱི་ལྟར་བཤམས༔ དབང་རྟེན་རྣམས་ལ་དར་ཚོན་གདུགས་ཕུབ་པ༔ ནང་ལྟར་དབང་རྟེན་བཞི་ལ་བརྟེན་པས་ཀྱང་༔ མཆོད་རྫས་ལ་སོགས་མི་མངོན་པ་རུ་བཤམས༔ གསང་བ་དཀྱིལ་འཁོར་གཏོར་
མ་གང་ཡང་མེད༔ གང་ཕྱོགས་ཁ་གྱུ་ཕྱོགས་དེ་འོག་མིན་གནས༔ ལྷ་དང་ཞིང་ཁམས་གཞུང་བཞིན་གསལ་ནས་ཀྱང་༔ མཆོད་རྫས་ཕྱི་ནང་གསང་བ་སྣོད་བཅུད་ཤེས༔ དེ་བཞིན་ཐེག་པའི་ཁྱད་པར་དབྱེ་བར་བྱ༔ འཇམ་དཔལ་གསང་བ་འདུས་པ་ལས༔
ལག་ལེན་རིམ་པའི་ལེའུ་སྟེ་གཉིས་པའོ༔ ས་མ་ཡ༔ རྒྱ་རྒྱ་རྒྱ༔ གགཏྲྰཾརྩ་གཿགཿ དེ་ནས་སྒྲུབ་པའི་གཞུང་དུ་འཇུག་པ་ཡང་༔ དང་པོ་དཀར་མཆོད་དེ་ནས་དམར་མཆོད་བཏང་༔ ལན་ཆགས་བགེགས་རིགས་རྣམས་ལ་གླུད་
གཏོར་བཏང་༔ དེ་ནས་བཀའ་བསྒོ་བ་ནི༔ ཧཱུྃ་ཧཱུྃ༔ ང་ནི་ཆེ་མཆོག་འཇིགས་བྱེད་འབར་བའི་སྐུ༔ སེར་ནག་འབར་བ་མེ་ཡི་ཚྭ་ཚྭ་འཕྲོས༔ ཕྱག་གཡས་རལ་གྲི་གཡོན་པས་ཞགས་པ་བསྣམས༔
རྡོ་རྗེ་འཇིགས་པར་བྱེད་པའི་མཚོན་ཆ་འཕྲོས༔ ལོག་པར་ལྟ་བ་གང་དག་སུ་ཡང་རུང་༔ རང་རང་བདེ་བར་འདུག་པའི་དུས་འདི་རུ༔ ལན་ཆགས་གླུད་གཏོར་བཟང་པོ་འདི་ཁྱེར་ལ༔
172

៖
བསྒོ་བའི་བཀའ་ཉོན་རང་རང་གནས་སུ་སོང་༔ བཀའ་འདས་གྱུར་ན་ཐལ་བའི་རྡུལ་དུ་རློག༔ དེ་བས་ད་ལྟ་ཉིད་དུ་ཕྱིར་དེངས་ཤིག༔ ཨོཾ་མ་ཧཱ་ཀྲོ་དྷ་མཉྫུ་ཤྲཱི་ ༤
ཡ་མཱནྟ་ཀ་ཧྲཱིཿཥྚི་ཝིཥྚི་ཏ་ན་ན་ཧཱུྃ་ཕཊ༔ ཧཱུྃ་བཞིའི་སྔགས་བརྗོད༔ དེ་ནས་མཚམས་གཅོད་ནི༔ ཧཱུྃ་ཧྲཱིཿ སྣང་སྲིད་རྣམ་དག་ཡེ་ཤེས་ལྷ་སྔགས་མཚོན༔ འོད་ལྔ་མེ་དཔུང་ཐུན་མཚོན་དྲྭ་བ་
འཁྲིགས༔ྋཕྱོགས་མཚམས་སྟེང་འོག་ཀུན་ཏུ་ཁྱབ་པར་བསྲུངས༔ བསྲུང་བའི་གུར་ཁང་རང་བཞིན་ལྷུན་གྱིས་གྲུབ༔ ཨོཾ་བཛྲ་ཙཀྲ་རཀྵ་རཀྵ་ཧཱུྃ༔ འཇམ་དཔལ་གསང་བ་འདུས་པ་ལས༔
༢ སྒྲུབ་པའི་བགེགས་སེལ་བའི་ལེའུ་སྟེ་གསུམ་པའོ༔ ས་མ་ཡཿ༔ རྒྱ་རྒྱ་རྒྱ༔ ཧྰནྰཤྲཀཿྋདེ་ནས་བརྡ་སྒོ་དབྱེ་བ་ནི༔ ཧཱུྃ༔ ཡེ་ནས་ལྷན་ཅིག་དབྱེར་མེད་རང་སྣང་ལྷ༔ མ་རིག་དབང་གིས་རང་དང་ཞལ་
མ་མཇལ༔ ད་ནི་ངོ་བོ་རང་བཞིན་རང་གྲོལ་ལྷ༔ རང་ཞལ་མཇལ་ཕྱིར་ཆོས་དབྱིངས་འཆར་སྒོ་ཕྱེས༔ ཨོཾ་བཛྲ་པྲ་བེ་ཤ་ཡ་ཕཊ༔ དེ་ནས་བརྡ་ཕྱག་འཚལ་བ་ནི༔ ཧཱུྃ་ཧྲཱིཿ ཡེ་ནས་མ་བཅོས་
༥ རང་བྱུང་རང་རྩལ་ལྷར༔ རང་ངོ་རང་ཞལ་མཇལ་ཕྱིར་གུས་ཕྱག་འཚལ༔ ན་མོ་པུ་རུ་ཤ་ཡ་ཧོཿ དེ་ནས་བྱིན་ཆེན་དབབ་པ་ནི༔ སྤོས་སོགས་འོས་པའི་དྲི་བསུང་ལ༔ རོལ་མོ་དབྱངས་སྙན་སྒྲ་སྒྲོག་ཅིང་༔
あ
173

ཏེར་ བདུད་འཇོམས་གླིང་པའི་གསུང་། གསར།
༈༙ ཧཱུྃ་ཧྲཱིཿ ཆོས་ཉིད་རོལ་པ་ཆེན་པོའི་གཞལ་ཡས་ནས༔ དུས་གསུམ་རྒྱལ་བའི་སྐུ་མཆོག་འཇམ་པའི་དབྱངས༔ ཐུགས་རྗེའི་རྩལ་སྣང་བཞི་བཅུ་རྩ་གཉིས་ལྷ༔ སྐྱེ་མེད་ཆོས་ཀྱི་དབྱིངས་
ལས་མ་གཡོས་ཀྱང་༔ ཐབས་མཁས་ཐུགས་རྗེའི་ཀློང་ལས་སྐུར་བཞེངས་ལ༔ གནས་མཆོག་འདི་རུ་བྱིན་ཆེན་དབབ་ཏུ་གསོལ༔ སྒྲུབ་མཆོག་བདག་ལ་དབང་མཆོག་བསྐུར་དུ་གསོལ༔
དཀྱིལ་འཁོར་བསྒྲུབ་རྫས་རྣམས་ལ་བྱིན་ཕོབ་ཅིག༔ ཨོཾ་མཉྫུ་ཤྲཱི་ཀུ་མ་ར་སརྦ་དྷརྨཱ་ཀཱ་ཡ་ནིརྨཱ་ཀཱ་ཡ་སམྦྷོ་ཀཱ་ཡ་བཛྲ་ས་མ་ཡ་ཛཿ་ཛཿ ཨ་བེ་ཤ་ཡ་ཨ་ཨ༔ འཇམ་དཔལ་གསང་བ་འདུས་པ་ལས༔
བྱིན་ཆེན་དབབ་པའི་ལེའུ་སྟེ་བཞི་པའོ༔ ས་མ་ཡ༔ རྒྱ་རྒྱ་རྒྱ༔ ནྟཔྰནྰཏྶཐཨྰཿ དེ་ནས་མཆོད་རྫས་བྱིན་བརླབ་ནི༔ གཙང་ཆབ་བྲན་ལ༔ ཨོཾ་སྭ་བྷཱ་ཝ་ཤུདྡྷེ རཾ་ཡཾ་ཁཾ༔ ཨོཾ་ཨཱཿཧཱུྃ༔ རབ་འབྱམས་
རྒྱ་མཚོའི་ཞིང་གི་གཟུང་འཛིན་ཀུན་ཏུ་བཏགས་པས་བདག་ཏུ་བཟུང་བ་དང་མ་བཟུང་བའི་ཆོས་ཐམས་ཅད་སྟོང་པར་གྱུར༔ སྟོང་པའི་ངང་ལས༔ ཨོྃ་བཛྲ་ཨཉྙཾ་པཱཏྱཾ་པུཥྤ་དྷུ་པེ་ཨཱ་ལོ་ཀེ་གནྡྷ་
ནཻ་ཝིདྱ་ཤཔྟ་རཱུ་པ་ཤབྡ་གནྡྷ་རཱ་ས་སྤརྠེ་པཱུ་ཛ་ཧོཿ སྣང་སྲིད་ཁམས་ཀྱི་བཅུད་དང་སྙིང་པོ་ཐམས་ཅད་བྷནྡྷར་བསྡུས་ཏེ༔ ཨོཾ་ཨཱཿཧཱུྃ་སརྦ་པཉྩ་ཨ་མྲྀ་ཏ་ཧཱུྃ་ཧྲཱིཿཥཱི༔ ཁམས་གསུམ་འཁོར་བ་དབྱིངས་སྒྲོལ་གྱི་རཀྟ་བྷནྡྷར་
174

যখ
010
བསྡུས་ཏེ༔ ཨོཾ་མ་ཧཱ་རཀྟ་ཛྭ་ལ་མཎྜ་ལ་ཧཱུྃ་ཧྲཱིཿཥུཿ༔ ལྷ་མིའི་ལོངས་སྤྱོད་དངོས་དང་མཚན་མར་གྲུབ་པ་ཐམས་ཅད་གཅིག་བསྡུས་ཀྱི་གཏོར་མ༔ ཨོཾ་ཨཱཿཧཱུྃ་མ་ཧཱ་བ་ལིཾ་ཏ་ཏེ་ཛྭ་བ་ལིཾ་ཏ་
བྷ་ལ་བྷ་ཏི་གུ་ཧྱ་ཧྲཱིཿཤྭ་ས་མ་ཡ་ཧཱུྃ་ཧྲཱིཿཥྛཿ༔ སྣང་སྟོང་དབྱེར་མེད་བདེ་སྦྱོར་གྱི་བདུད་རྩི་དཀར་དམར་བཅུད་ལྡན་གྱི་རང་བཞིན༔ ཨོཾ་བོ་དྷི་ཙིཏྟ་གྷ་ཎ་གུ་ཧྱ་ཏ་ན་ག་ན་པཉྩ་པཱུ་ཛ་ཧོཿ འཇམ་དཔལ་གསང་བ་འདུས་
པ་ལས༔ མཆོད་རྫས་སྤེལ་བསྒྱུར་གྱི་ལེའུ་སྟེ་ལྔ་པའོ༔ ས་མ་ཡ༔ རྒྱ་རྒྱ་རྒྱ༔ ཏྰཛྙཔྟམྱུརྱཐཐ དེ་ནས་དེ་བཞིན་ཉིད་ཀྱི་ཏིང་ངེ་འཛིན་བསྒོམ་པ་ནི༔ ཨཱཿ སྣང་སྲིད་ཡེ་ནས་ཁྱབ་གདལ་སྟོང་པ་ཉིད༔
མཁའ་ལྟར་མ་སྐྱེས་མ་འགགས་གཡོ་འཕྲོས་བྲལ༔ མ་བཅོས་ངང་ཡན་ཁྱབ་བརྡལ་མཐའ་དབུས་འདས༔ རྟོག་བྲལ་མ་བསྒོམ་དེ་བཞིན་ཉིད་ཀྱི་ལམ༔ ཨོཾ་མ་ཧཱ་ཤུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་
ཨཏྨ་ཀོཉ་ཧཾ༔ དེ་ནས་ཀུན་སྣང་གི་ཏིང་ངེ་འཛིན་བསྒོམ་པ་ནི༔ ཨཱཿ ཁྱབ་གདལ་ཕྱོགས་བྲལ་སྣང་བ་མ་བཅོས་ངང་༔ སྟོང་ཉིད་སྙིང་རྗེའི་འཁོར་འདས་མཉམ་པར་བརྡལ༔ ཐབས་མཁས་ཐུགས་
༥རྗེ་རང་གསལ་ཀུན་ཏུ་སྣང་༔ དྷརྨཱ་དྷཱ་ཏུ་སྭ་བྷཱ་ཝ་བི་ཤུདྡྷེ་ཧཱུྃ༔ དེ་ནས་རྒྱུ་ཡི་ཏིང་ངེ་འཛིན་བསྒོམ་པ་ནི༔ ཧཱུྃ༔ རང་བྱུང་རང་མདངས་སྟོང་པའི་མཁའ་དབྱིངས་ལས༔ མ་བཅོས་རང་བབས་
175

གཏེར་ བདུད་འཇོམས་གླིང་པའི་གསུང་། གསར།
མ་མཁའ་མཐའ་བྲེལ་ཡངས་པའི་ཀློང་༔ ཡེ་ལས་རྒྱ་གམ་རླུང་གི་དཀྱིལ་འཁོར་ལྗང
འཁོར་འདས་རྒྱུ་རུ་བསྡུས༔ གསལ་སྟོང་ངང་ནས་རྒྱུ་ཡི་ཡི་གེ་དྷཱིཿ སེར་གསལ་ཐིག་ལེའི་ཀློང་དུ་ས་ལེ་བ༔ ཨོཾ་བཛྲ་ཙིཏྟ་ཧཱུྃ་ཨཱཿ དེ་ནས་གཞལ་ཡས་ཁང་བསྒོམ་པ་ནི༔ ཧཱུྃ་ཧྲཱིཿ རྒྱུ་ལི་་ལི་
གེ་ལས་བྱུང་ཡྀ་གེ་ལྔ༔ ཨེ་ལས་ནམ་མཁའ་མཐའ་བྲལ་ཡངས་པའི་ཀློང་༔ ཡཾ་ལས་རྒྱ་གྲམ་རླུང་གི་དཀྱིལ་འཁོར་ལྗང་༔ རཾ་ལས་མེ་དཔུང་དམར་ནག་རང་བྱུང་འབར༔ ·ཁཾ་ལས་
འབྱུང་བ་ཆུ་ཡི་དཀྱིལ་འཁོར་ཆགས༔ སུཾ་ལས་དབང་ཆེན་གསེར་གྱི་ས་གཞི་བརྡལ༔ ཨཿ ཡཿ རཿ སུཿ ཁཿ བཛྲ་ས་མ་ཛ་ཏིཥྛ༔ ཧཱུྃ༔ རྒྱུ་ལས་བྷཾ་འཕྲོས་ཡོངས་གྱུརགཞལ་ཡས་ཁང་༔
གྲུ་བཞི་སྒོ་བཞི་མུ་ཁྱུད་ཁོར་ཡུག་རྫོགས༔ རྒྱན་དང་རྟ་བབས་བང་རིམ་ཁྱམས་གྲུ་ཆད༔ ཡོངས་སུ་རྫོགས་པར་སྟོང་པ་འཇའ་ལྟར་ཤར༔ ཀློང་ཡངས་རྒྱ་ཆེ་དཔངས་མཐོ་ཟང་ཐལ་
གསལ༔ ཧྰུཾ་བི་ཤྭ་བི་ཤུདྡྷེ་ཨ་ཛྙཱ་ན་ཙཀྲ་ཧྰུཾ༔ ཧཱུྃ༔ རང་བྱུང་ལྷུན་གྲུབ་ཕོ་བྲང་དེ་ཡི་དབུས༔ མ་ཆགས་པདྨ་སྐྱོན་བྲལ་ཟླ་བའི་གདན༔ པཾཔདྨ་མཎྜལ༔ ཨཿཙནྡྲ་མཎྜལ༔ ཧཱུྃཛ་
བཛྲ༔ དེ་ནས་དངོས་གཞིའི་ལྷ་བསྐྱེད་པ་ནི༔ དེ་སྟེང་རྒྱུ་ཡི་ཡི་གེ་དྷཱིཿསེེར་པོ༔ འོད་ཟེར་ཡར་འཕྲོས་རྒྱལ་བ་མཆོད་པས་མཉེས༔ མར་འཕྲོས་འགྲོ་བ་སེམས་ཅན་སྒྲིབ་པ་སྦྱངས༔ ཚུར་འདུས་
176

σ
ཡོངས་གྱུར་མགོན་པོ་འཇམ་པའི་དབྱངས༔ ཞལ་གཅིག་ཕྱག་གཉིས་ཞབས་གཉིས་སྐྱིལ་ཀྲུང་བཞུགས༔ ཕྱག་གཡས་ཤེས་རབ་རལ་གྲི་མཁའ་ལ་ཕྱར༔
གཡོན་པས་ཨུཏྤལ་པོ་ཏི་ཐུགས་ཀར་འཛིན༔ ཕྱག་གདུབ་ཞབས་གདུབ་སོར་གདུབ་དཔུང་རྒྱན་དང་༔ རིན་ཆེན་ཕྲེང་བ་དོ་ཤལ་སེ་མོ་དོ༔ དར་སྣ་ལྔ་ཡི་རྒྱན་ཆ་རབ་ཏུ་མཛེས༔ ཞལ་
འཛུམ་སྤྱན་གྱིསའཁོར་འདས་ས་ལེར་གཟིགས༔ དབུ་སྐྲ་ནག་སྣུམ་ཟུར་ཕུད་ལྔ་དང་ལྡན༔ རིན་ཆེན་དབུ་རྒྱན་མེ་ཏོག་པདྨ་བཀྲ༔ སྙན་གཉིས་རྒྱན་ཆ་གཡུ་ཡི་མེ་ཏོག་མཛེས༔ དར་
དམར་ཤམ་ཐབས་གསེར་གྱི་སྐེད་རགས་ལ༔ ནོར་བུ་རིན་ཆེན་འབར་བའི་ཕྲེང་བས་སྤྲས༔ འོད་དང་ཟེར་གྱི་ཀློང་དུ་འཇའ་ལྟར་ཤར༔ དེ་ཡི་པང་དུ་ཨུ་མ་དབྱངས་ཅན་སྔོ༔ ཕྱག་གཡས་
རལ་གྲི་གཡོན་པས་པོ་ཏི་བསྣམས༔ ཞབས་གཉིས་ཡབ་ཀྱི་སྐེད་ལ་འཁྲིལ་ཞིང་འཁྱུད༔ ཡབ་དང་ཞལ་སྦྱོར་བདེ་བའི་ཉམས་དང་ལྡན༔ ནག་སྣུམ་རལ་པའི་ཐོར་གཙུག་རིན་ཆེན་སྤྲས༔
༥ དར་སྣ་ལྔ་དང་རིན་ཆེན་ཕྲེང་བས་བརྒྱན༔ ཡབ་ཡུམ་ལང་ཚོ་བཅུ་དྲུག་གཞོན་ནུའི་ཚུལ༔ མཐོང་བས་ཡིད་འཕྲོག་མཚན་དང་དཔེ་བྱད་རྫོགས༔ ཐུགས་ཀར་གེ་སར་འདབ་སྟོང་བཞད་པའི་
18
177

གཏེར་ བདུད་འཇོམས་གླིང་པའི་གསུང་། གསར།
དབུས༔ ཀུན་གཞི་ཡིད་ཆོས་ཀ་དག་ངོ་བོ་ལ༔ ཀུན་བཟང་ཡབ་ཡུམ་ཐིག་ལེའི་ཀློང་དུ་གསལ༔ དེ་ཡི་རང་མདངས་འོད་ལྔ་ཕྱོགས་བཅུར་ཤར༔ འོད་ཀྱི་རང་མདངས་རྒྱལ་བའི་ཞིིང་
རྣམས་ཤར༔ གཟུགས་ཕུང་སྟོང་ཁམས་གནས་དག་རང་མདངས་ལས༔ རྣམ་སྣང་དབྱིངས་ཕྱུག་འཁྲིལ་སྦྱོར་དབུས་སུ་ཤར༔ མཉམ་ཉིད་རང་མདངས་རིན་འབྱུང་ཡབ་ཡུམ་ལྷོ༔
འདུ་ཤེས་འདོད་ཆགས་མ་སྤངས་རང་གྲོལ་ལས༔ སོར་རྟོག་རང་མདངས་སྣང་མཐའ་ཡབ་ཡུམ་ནུབ༔ འདུ་བྱེད་རླུང་ཁམས་མ་སྤངས་